section_heading: Dani u mirovini u Vršcu i nesretni kraj obitelji
paragraph_text: Po umirovljenju, Vladimir se sa suprugom Vilmom vraća u Jugoslaviju i 1926. godine doseljava se u Vršac, granično mjesto prema Rumunjskoj. Žena mu je rođena u Rumunjskoj pa su izabrali Vršac, kako bi bili i u Jugoslaviji i blizu Rumunjske. Sin Emanuel — Mane već je započeo karijeru liječnika u Vršcu, gdje je cijela obitelj bila veoma cijenjena. Početkom rata svi sele u Srijemsku Mitrovicu gdje su od ustaša uhićni i otac Vladimir i sin Mane. Strijeljani su na Dudiku kod Vukovara 1942. godine od ustaša, na dan kada pravoslavni slave crkveni praznik Preobraženje, 19. kolovoza. Manetova majka Vilma i žena Frida deportirane su u Sabirni logor Jasenovac. Vilma je ubijena u svojoj 72. godini, iako se njemački general Edmund Glaise von Horstenau kod Ante Pavelića zalagao za njezino oslobođenje. Jetrva joj je bila Diana Budisavljević i vjerojatno je ona nagovorila nacističkog generala, u korist Vilminog oslobađanja iz logora. Supruga Frida je umrla 1945. u Srijemskoj Mitrovici, a Vilmu nisu uspjeli na vrijeme spasiti, te je u Jasenovcu i ubijena.<ref><ref>